Θεσσαλονίκη, 17/02/2026

**Η Lidl Ελλάς απορροφά τον ΦΠΑ στηρίζοντας έμπρακτα το Σαρακοστιανό τραπέζι**

**Με το βλέμμα στον καταναλωτή η εταιρεία προσφέρει ποιότητα και οικονομία και την περίοδο της Σαρακοστής, προσφέροντας έκπτωση -13% σε βασικά αγαθά.**

Η **Lidl Ελλάς**, πιστή στη στρατηγική της για την **παροχή της βέλτιστης σχέσης ποιότητας-τιμής**, ανακοινώνει μια **σημαντική πρωτοβουλία στήριξης** των Ελλήνων καταναλωτών για την περίοδο της Σαρακοστής. Αντιλαμβανόμενη τις προκλήσεις που αντιμετωπίζουν τα νοικοκυριά, η εταιρεία προχωρά στην **πλήρη απορρόφηση του ΦΠΑ (ύψους -13%)** σε επιλεγμένα κατεψυγμένα λαχανικά και ρύζια.

Η Σαρακοστή είναι άρρηκτα συνδεδεμένη με την ελληνική παράδοση και τις ποιοτικές, φυτικές διατροφικές επιλογές. Σε μια περίοδο όπου οι οικονομικές πιέσεις παραμένουν έντονες, η Lidl Ελλάς αποδεικνύει ότι η πραγματική αξία βρίσκεται στις πράξεις. Μέσω της νέας 360° καμπάνιας επικοινωνίας, η εταιρεία **ενισχύει την πρόσβαση των καταναλωτών** σε βασικά προϊόντα διατροφής στις **ήδη χαμηλές τιμές** της, απαλλαγμένα πλέον από την επιβάρυνση του φόρου.

Στο πλαίσιο αυτής της πρωτοβουλίας, ο **Martin Brandenburger, CEO & Πρόεδρος Διοίκησης της Lidl Ελλάς**, δήλωσε: *«Στη Lidl Ελλάς, η δέσμευσή μας προς το ελληνικό νοικοκυριό είναι αδιαπραγμάτευτη. Σε μια περίοδο με ιδιαίτερη σημασία για την κυπριακή παράδοση, όπως η Σαρακοστή, θέλουμε να προσφέρουμε στους πελάτες μας κάτι περισσότερο από απλές προσφορές: θέλουμε να προσφέρουμε ουσιαστική ανακούφιση. Με την απορρόφηση του ΦΠΑ σε βασικές κατηγορίες προϊόντων, κάνουμε την ποιότητα και την παράδοση προσβάσιμη σε όλους. Η ανάδειξή μας ως Νο.1 στη σχέση ποιότητας-τιμής με το Best Buy Award 2025/2026 αποτελεί για εμάς το κίνητρο να συνεχίσουμε να στηρίζουμε την ελληνική οικογένεια με συνέπεια και σεβασμό».*

Η φιλοσοφία της Lidl Ελλάς για σταθερά χαμηλές τιμές και υψηλή ποιότητα αναγνωρίστηκε και φέτος με το **Best Buy Award 2025/2026**. Η διάκριση αυτή, που προκύπτει από την ανεξάρτητη έρευνα του διεθνούς οργανισμού **ICERTIAS**, τοποθετεί την εταιρεία στην κορυφή των προτιμήσεων των καταναλωτών για την αξία που προσφέρει σε κάθε τους αγορά.

Η **Lidl Ελλάς** συνεχίζει να πορεύεται με **επίκεντρο τον άνθρωπο**, προσφέροντας λύσεις που κάνουν τη διαφορά στην καθημερινότητα κάθε ελληνικής οικογένειας.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**tiktok.com/@lidlhellas**](https://www.tiktok.com/@lidlhellas?lang=en)